Diari Oficial de la Generalitat Valenciana


Sumari del DOGV 7648, del 02-11-2015 (2015/8590)

Notificació de la sentència dictada en el procediment de guarda i custòdia número 66/2013.
------------------------------------------------------------------------------------------

### Dades del document

Número de DOGV
:   7648

Data del DOGV
:   02-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8590


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment de guarda i custòdia número 66/2013. [2015/8590]  
En el procediment de guarda, custòdia i aliments de menor, seguit a instàncies de Jessica Ivette Moreno Procel contra Álex David Puentestar Guevara, amb el número 66/2013, s'ha dictat la sentència que té l'encapçalament i la dispositiva que, literalment, diuen així:  
  
«Sentència número 142/2014  
La Vila Joiosa, 28 de novembre de 2014  
Dispositiva  
Estime la demanada interposada per la procuradora Vicenta María Sellés Mingot, en nom i representació de Jessica Ivette Moreno Procel, contra Álex David Puentestar Guevara, i establisc com a mesures paternofilials i econòmiques respecte de la menor, L. I. P. M., les següents:  
  
1. S'atribueix a la mare, Jessica Ivette Moreno Procel, la guarda i custòdia de la filla menor, i la titularitat de la pàtria potestat és compartida.  
2. Quant al règim de visites, Álex David Puentestar Guevara haurà d'abonar la quantitat de 200 euros mensuals, quantitat que haurà de pagar per mesos anticipats, dins dels cinc primers dies de cada mes, per mitjà d'un ingrés en el compte corrent que designe la mare.  
  
Aquesta quantitat serà anualment actualitzada segons les variacions que experimente l'índex general de preus al consum publicat per l'Institut Nacional d'Estadística o organisme que el substituïsca.  
Així mateix, el pare haurà d'abonar la meitat de les despeses extraordinàries de la menor, que són les de dentistes, oculistes i qualsevol altra despesa mèdica no coberta per la Seguretat Social o assegurança privada. Així mateix, haurà d'abonar el 50 per cent d'aquelles despeses que es consideren extraordinàries de comú acord o, si no hi ha acord, amb l'autorització prèvia judicial.  
No és procedent fer especial pronunciament sobre les costes causades.  
Notifiqueu aquesta sentència les parts, i feu-los saber que, en contra, s'hi pot interposar un recurs d'apel·lació, que s'haurà d'interposar davant d'aquest jutjat en el termini de 20 dies, comptador des de l'endemà de la notificació.  
Una vegada siga ferma aquesta resolució, expediu un exhort per a l'encarregat del registre civil on consta inscrit el matrimoni amb un testimoniatge d'aquesta resolució, perquè faça l'anotació marginal de divorci en la inscripció registral.  
Expediu un testimoniatge literal d'aquesta sentència i incorporeu-lo a les actuacions i porteu-la al llibre de sentències.  
Aquesta és la meua sentència, que pronuncie, mane i firme.»  
  
I atés que el demandat, Álex David Puentestar Guevara, es troba en parador desconegut, expedisc aquest edicte a fi que li valga de notificació de forma deguda.  
  
La Vila Joiosa, 22 de juliol de 2015.- La secretària: Olaya Sagarribay Esteve.